ব্রুনাই
ব্রুনাই দুইটি আলাদা এলাকা নিয়ে গঠিত। এদের মধ্যে পশ্চিমেরটি বৃহত্তর। দুই এলাকাতেই সমুদ্র বন্দর আছে। তবে দুইটিকেই মালয়শিয়ার সারাওয়াক প্রদেশ ঘিরে রেখেছে। বন্দর সেরি বেগাওয়ান ব্রুনাইয়ের রাজধানী। ব্রুনাইয়ের আয়তন মাত্র ৫,৭৬৫ বর্গকিলোমিটার।
খ্রোনিঙেন
খ্রোনিঙেন (ওলন্দাজ: Groningen) নেদারল্যান্ডসের উত্তরাঞ্চলে অবস্থিত খ্রোনিঙেন প্রদেশের সবচেয়ে বড় শহর এবং রাজধানী। শহরটির অবস্থান "ড্রেন্ট্‌সে আ" ও "হুন্‌জে" নদী এবং কিছু খালের সংযোগস্থলে। তবে নদী দুটিকেও বর্তমানে খালের মত রূপ দেয়া হয়েছে যাদের দুই ধার কনক্রিট দিয়ে বাঁধানো। এর নিকটে কিছু হ্রদ রয়েছে, যেমন, দক্ষিণ-পশ্চিমে লেইক্‌স্টারমিয়ার, দক্ষিণে পাটার্সভোল্ড্‌সেমিয়ার, পূর্বে বোর্খমেরেন এবং দক্ষিণ-পূর্বে জাউড্‌লার্ডারমিয়ার।